便宜。诏除临阵出奇，或事干机会，许施行外，余并禀朝旨。是月，特授集庆军节度使、开府仪同三司，以父讳改宁武军节度使。右谏议大夫黎确奏其不念两朝大恩，乃豫择更地，自求暇佚，中外愤之，愿趣就涂。军贼武功大夫、忠州团练使、都统制军马杨勍受招安，时杨勍以部众三千犯永春，刘命统制官李棒速往捕之。上言平江府去大江不远，其利害不在镇江府之下，乞移安抚大使司于平江府，遣本军练历统制官一员，以重兵屯镇江府，相为犄角，诏不许。八月，金人围楚州，右武大夫、徐州观察使、楚泗州涟水军镇抚使赵立遣人向签书枢密院事赵鼎求救。诏武功大夫、昌